CELEX: 22007D0125
Language: fi
Date: 2007-09-28 00:00:00
Title: ETA:n sekakomitean päätös N:o 125/2007, tehty 28 päivänä syyskuuta 2007 , ETA-sopimuksen liitteen XX (Ympäristö) muuttamisesta

21.2.2008   
            
            
               FI
            
            
               Euroopan unionin virallinen lehti
            
            
               L 47/53
            
         
      ETA:N SEKAKOMITEAN PÄÄTÖS
   
   N:o 125/2007,
   tehty 28 päivänä syyskuuta 2007,
   ETA-sopimuksen liitteen XX (Ympäristö) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XX muutettiin 6 päivänä heinäkuuta 2007 tehdyllä ETA:n sekakomitean päätöksellä N:o 92/2007 (1).
            
         
               (2)
            
            
               Yhteisön vesipolitiikan puitteista 23 päivänä lokakuuta 2000 annettu Euroopan parlamentin ja neuvoston direktiivi 2000/60/EY (2) olisi otettava osaksi sopimusta.
            
         
               (3)
            
            
               Direktiivillä 2000/60/EY kumotaan 22 päivästä joulukuuta 2007 neuvoston direktiivit 75/440/ETY (3), sellaisena kuin se on muutettuna, ja 79/869/ETY (4), sellaisena kuin se on muutettuna, jotka on otettu osaksi sopimusta ja jotka olisi näin ollen poistettava sopimuksesta 22 päivästä joulukuuta 2007.
            
         
               (4)
            
            
               Direktiivillä 2000/60/EY kumotaan 22 päivästä joulukuuta 2013 neuvoston direktiivi 80/68/ETY (5), joka on otettu osaksi sopimusta ja joka olisi näin ollen poistettava sopimuksesta 22 päivästä joulukuuta 2013.
            
         
               (5)
            
            
               Direktiiviä 2000/60/EY sovellettaessa on otettava erityisesti huomioon, että sopimuksen 73 artiklassa määritellään sopimuspuolten toimien tavoitteet ympäristön alalla, mutta muut EY:n perustamissopimuksessa tarkoitetut politiikat eivät kuulu sopimuksen soveltamisalaan.
            
         
               (6)
            
            
               Direktiivissä 2000/60/EY käsitellään yhteisön toimia vesipolitiikan alalla, ja se kattaa sekä toimet, jotka on sisällytetty sopimukseen, että toimet, joita ei ole sisällytetty sopimukseen.
            
         
               (7)
            
            
               Tämän päätöksen liitteenä oleva yhteinen lausuma olisi otettava huomioon,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XX seuraavasti:
   
               1)
            
            
               Lisätään 13c kohdan (komission päätös 92/446/ETY) jälkeen kohta seuraavasti:
               
                           ”13ca.
                        
                        
                           
                              32000 L 0060: Euroopan parlamentin ja neuvoston direktiivi 2000/60/EY, annettu 23 päivänä lokakuuta 2000, yhteisön vesipolitiikan puitteista (EYVL L 327, 22.12.2000, s. 1).
                           Tätä sopimusta sovellettaessa direktiivin säännöksiä koskevat seuraavat mukautukset:
                           
                                       a)
                                    
                                    
                                       On huomattava, ettei seuraavia yhteisön säädöksiä ole sisällytetty ETA-sopimukseen, sanotun kuitenkaan rajoittamatta ETA:n sekakomitean myöhempiä päätöksiä:
                                       
                                                   i)
                                                
                                                
                                                   neuvoston direktiivi 76/160/ETY, annettu 8 päivänä joulukuuta 1975, uimaveden laadusta (uimavesidirektiivi),
                                                
                                             
                                                   ii)
                                                
                                                
                                                   neuvoston direktiivi 79/409/ETY, annettu 2 päivänä huhtikuuta 1979, luonnonvaraisten lintujen suojelusta (lintudirektiivi),
                                                
                                             
                                                   iii)
                                                
                                                
                                                   neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta (luontotyyppidirektiivi),
                                                
                                             
                                                   iv)
                                                
                                                
                                                   neuvoston direktiivi 79/923/ETY, annettu 30 päivänä lokakuuta 1979, simpukkavesiltä vaadittavasta laadusta,
                                                
                                             
                                                   v)
                                                
                                                
                                                   neuvoston direktiivi 78/659/ETY, annettu 18 päivänä heinäkuuta 1978, suojelua ja parantamista edellyttävien makeiden vesien laadusta kalojen elämän turvaamiseksi, ja
                                                
                                             
                                                   vi)
                                                
                                                
                                                   neuvoston päätös 77/795/ETY, tehty 12 päivänä joulukuuta 1977, yhteisön makean pintaveden laatua koskevasta yhteisestä tietojenvaihtomenettelystä.
                                                
                                             
                                 
                                       b)
                                    
                                    
                                       Direktiivin 4 artiklan 1 kohdan a alakohdan ii ja iii luetelmakohdassa, 4 artiklan 1 kohdan b alakohdan ii luetelmakohdassa, 4 artiklan 1 kohdan c alakohdassa, 5 artiklan 1 ja 2 kohdassa, 6 artiklan 1 kohdassa, 8 artiklan 2 kohdassa, 10 artiklan 2 kohdassa, 11 artiklan 7 ja 8 kohdassa, 13 artiklan 6 ja 7 kohdassa sekä 17 artiklan 4 kohdassa tarkoitetut määräajat, jotka alkavat direktiivin voimaantulopäivästä, katsotaan alkaneiksi tämän direktiivin ottamisesta osaksi sopimusta 28 päivänä syyskuuta 2007 tehdyn ETA:n sekakomitean päätöksen N:o 125/2007 voimaantulopäivänä.
                                       Horisontaalisia mukautuksia koskevassa pöytäkirjassa 1 olevan 11 kohdan mukaisesti viittaukset 24 artiklassa mainittuun määräaikaan katsotaan viittauksiksi tämän direktiivin ottamisesta osaksi sopimusta 28 päivänä syyskuuta 2007 tehdyn ETA:n sekakomitean päätöksen N:o 125/2007 voimaantulopäivään.”
                                    
                                 
                     
         
               2)
            
            
               Poistetaan 3 kohdan (neuvoston direktiivi 75/440/ETY) ja 5 kohdan (neuvoston direktiivi 79/869/ETY) tekstit 22 päivästä joulukuuta 2007.
            
         
               3)
            
            
               Poistetaan 6 kohdan (neuvoston direktiivi 80/68/ETY) teksti 22 päivästä joulukuuta 2013.
            
         2 artikla
   Direktiivin 2000/60/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 29 päivänä syyskuuta 2007, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 28 päivänä syyskuuta 2007.
      
         
            ETA:n sekakomitean puolesta
         
         
            Puheenjohtaja
         
         Stefán Haukur JÓHANNESSON
         
      
   
   
      (1)  EUVL L 328, 13.12.2007, s. 42.
   
      (2)  EYVL L 327, 22.12.2000, s. 1.
   
      (3)  EYVL L 194, 25.7.1975, s. 26.
   
      (4)  EYVL L 271, 29.10.1979, s. 44.
   
      (5)  EYVL L 20, 26.1.1980, s. 43.
   
      (6)  Valtiosäännön asettamat vaatimukset on ilmoitettu.
   
      YHTEINEN LAUSUMA, JOKA LIITETÄÄN PÄÄTÖKSEEN N:o 125/2007 EUROOPAN PARLAMENTIN JA NEUVOSTON DIREKTIIVIN 2000/60/EY OTTAMISESTA OSAKSI ETA-SOPIMUSTA
      ”Sopimuspuolet toteavat ihmisen toiminnan aiheuttaneen monenlaisia paineita ja vaikutuksia vesiin eri puolilla Eurooppaa. Tämän seurauksena toimenpiteet ja työt direktiivin ympäristötavoitteen saavuttamiseksi saattavat vaihdella eri alueilla. Tämä monitahoisuus otetaan huomioon vesipolitiikan puitedirektiivissä. Sen ansiosta direktiivin täytäntöönpanosta vastuussa olevat viranomaiset voivat valita vallitseviin paineisiin ja vaikutuksiin soveltuvat toimenpiteet ja työt ympäristötavoitteisiin pyrkiessään.”